

**"Казвоентехимпекс" республикалық мемлекеттiк кәсiпорын құру туралы**

***Күшін жойған***

Қазақстан Республикасы Үкiметiнiң қаулысы 1995 жылғы 20 қазан N 1356. Күшi жойылды - ҚРҮ-нiң 1998.08.19. N 789 қаулысымен. ~P980789

      "Мемлекеттiк кәсiпорын туралы" Қазақстан Республикасы
Президентiнiң 1995 жылғы 19 маусымдағы N 2335
U952335\_
Заң күшi бар
Жарлығына сәйкес Қазақстан Республикасының Үкiметi қаулы етедi:
  
      1. Қазақстан Республикасы Қорғаныс министрлiгi жанындағы
Қазақстан Республикасы Қорғаныс министрлiгi бас сауда басқармасының
базасында қару-жарақтар мен оларға оқ-дәрiлердi, әскери техника
мен технологияларды, қосалқы бөлшектердi, жинақтаушы бұйымдар мен
приборларды сатып алу және сату, ғарыштық сынақтарды, сондай-ақ
әскери тектi қара, түстi металдар мен материалдарды жинау мен
сатуды ұйымдастыру, әскери мақсаттағы өнiмдермен
экспорттық-импорттық операциялар жүргiзу үшiн шаруашылық
жүргiзу құқығымен "Казвоентехимпекс" республикалық мемлекеттiк
кәсiпорны құрылсын.
  
      2. "Казвоентехимпекс" республикалық мемлекеттiк кәсiпорнына
осы қаулының бiрiншi тармағында көрсетiлген өнiмдермен
экспорттық-импорттық операциялар жүргiзу құқығы берiлсiн.
  
      3. Қазақстан Республикасының Қорғаныс министрлiгi
"Казвоентехимпекс" республикалық мемлекеттiк кәсiпорнының
жарғысын бiр ай мерзiмде бекiтiп, оны Қазақстан Республикасының
Әдiлет министрлiгiнiң органдарында тiркесiн.
  
      4. Қазақстан Республикасының Мемлекеттiк мүлiктi басқару
жөнiндегi мемлекеттiк комитетi және Қазақстан Республикасының
Қаржы министрлiгi "Казвоентехимпекс" республикалық мемлекеттiк
кәсiпорнының жарғы қорын құрсын.

Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК